**APSTIPRINĀTS**

Dagdas novada domes

20.06.2018. sēdē

(protokols Nr.8, 3§)

**Projektu konkursa**

**„Biznesa ideju konkurss**

**komercdarbības uzsākšanai vai attīstībai Dagdas novadā”**

**nolikums**

# I.Vispārīgie jautājumi

1. Nolikums nosaka kārtību, kādā Dagdas novadā deklarētie iedzīvotāji vecumā līdz 35 gadiem (ieskaitot) var piedalīties Projektu konkursā „Biznesa ideju konkurss komercdarbības uzsākšanai vai attīstībai Dagdas novadā” (turpmāk tekstā – Konkurss).
2. Konkursu rīko Dagdas novada pašvaldība, kas atrodas Alejas ielā 4, Dagdā, turpmāk tekstā – Pašvaldība vai Konkursa rīkotājs. Konkursa rīkotāja kontaktpersona: Dagdas novada pašvaldības Attīstības un plānošanas nodaļas projektu koordinators Olga Gekiša, telefons 65681437, mob.tel. 27808574, e-pasts: olga.gekisa@dagda.lv.
3. Konkursa mērķis – motivēt iedzīvotājus sava biznesa veidošanai vai attīstībai, atbalstot jaunu komersantu vai saimnieciskās darbības veicēju rašanos vai esošo attīstību Dagdas novadā.
4. Konkurss norit divās kārtās:
	1. 1.kārtā konkursa dalībnieki iesniedz pieteikumus līdz 5.punktā norādītājam termiņam.
	2. 2.kārtā konkursa dalībnieki, kuru iesniegtie pieteikumi atbilst nolikuma prasībām, tiek aicināti prezentēt savas biznesa idejas konkursa vērtēšanas komisijai.
5. Pieteikumu iesniegšana tiek noteikta **no 2018.gada 02.jūlija līdz 03.augustam plkst.15.00.**
6. Konkursa uzvarētāji iegūst tiesības noslēgt līgumu ar Pašvaldību par finansējuma piešķiršanu esošās uzņēmējdarbības attīstībai vai jaunas komercdarbības uzsākšanai.

# II. Konkursa izsludināšana

1. Konkursa rīkotājs paziņojumu par tā izsludināšanu publicē savā interneta mājas lapā [www.dagda.lv](http://www.dagda.lv) un informatīvajā izdevumā „Dagdas Novada Ziņas”.
2. Paziņojumā tiek norādīta šāda informācija:
	1. konkursa rīkotājs;
	2. konkursa nosaukums;
	3. mērķis;
	4. konkursa pieteikuma iesniegšanas vieta;
	5. konkursa pieteikuma iesniegšanas termiņš;
	6. kontaktinformācija/ kontaktpersona;
	7. informācija par nolikumu;
	8. konsultāciju norises laiku un vietu.
3. Ar konkursa nolikumu var iepazīties:
	1. interneta mājas lapā [www.dagda.lv](http://www.dagda.lv);
	2. Dagdas novada pašvaldības Attīstības un plānošanas nodaļā (Alejas ielā 4, Dagdā, 2.stāvā);
	3. nosūtot pieprasījumu uz e-pasta adresi: olga.gekisa@dagda.lv.
4. Konsultācija par pieteikuma aizpildīšanas metodiku, biznesa plānu un attīstības projektu pamatiem notiks **2018.gada 17.jūlijā plkst.14.00** Alejas ielā 4, Dagdā.

# III. Pretendentam noteiktās prasības

1. Konkursa pieteikumu var iesniegt:
	1. fiziska persona - vecumā līdz 35 gadiem (ieskaitot), kas apņemas uzsākt saimniecisko darbību vai komercdarbību Dagdas novadā, ja tiks pieņemts lēmums par finansējuma piešķiršanu, nodrošinot paša līdzfinansējumu vismaz 10 % apmērā no projekta atbalstāmām izmaksām.
	2. fiziska persona - vecumā līdz 35 gadiem (ieskaitot), kas ne agrāk kā trīs gadus pirms projektu konkursa izsludināšanas dienas (02.07.2018.) reģistrēta kā saimnieciskās darbības veicējs vai kā individuālais komersants Dagdas novadā, nodrošinot paša līdzfinansējumu vismaz 20 % apmērā no projekta atbalstāmām izmaksām.
	3. juridiska persona - vecumā līdz 35 gadiem (ieskaitot), kas ne agrāk kā trīs gadus pirms projektu konkursa izsludināšanas dienas (02.07.2018.) reģistrēta LR Uzņēmumu reģistra Komercreģistrā vai Valsts ieņēmumu dienestā ar juridisko adresi Dagdas novadā, nodrošinot paša līdzfinansējumu vismaz 20 % apmērā no projekta atbalstāmām izmaksām.

# IV. Atbalstāmās un neatbalstāmās izmaksas

1. Vienam Konkursa uzvarētājam atbalsta summa nepārsniedz **EUR 2500** (divi tūkstoši pieci simti eiro). Kopējais projektu konkursam piešķirtais finansējums 2018.gadā ir **EUR 5000** (pieci tūkstoši eiro).
2. Konkursa neatbalstāmās nozares:
	1. operācijas ar nekustamo īpašumu;
	2. starpnieciskie darījumi;
	3. finanšu un apdrošināšanas pakalpojumi;
3. Par atbalstāmām tiek noteiktas izmaksas, kas norādītas projekta plānoto izmaksu tāmē un ir tieši saistītas ar ieguldījumiem pamatlīdzekļos un nemateriāliem ieguldījumiem komercdarbības izveidei/ attīstībai, tai skaitā:
	1. konkrēta komercdarbībai paredzēta tehnika, aprīkojums, instrumenti un/vai iekārtas;
	2. mārketinga pasākumi (informatīvo materiālu iespiešana);
	3. esošo telpu remontu izmaksas, arī gadījumā, ja telpas ir nomā (jāpievieno telpu nomas līgums);
	4. ēku/būvju pārbūve/ funkcijas maiņa (jāiesniedz Būvvaldes saskaņotu būvniecības ieceri);
	5. interneta mājas lapas izstrāde;
	6. licenču iegāde;
	7. datorprogrammu iegāde;
	8. patentu reģistrācija Latvijas Republikas Patentu valdē;
	9. citas pamatotas izmaksas (lēmumu par pamatotību pieņem konkursa vērtēšanas komisija balsojot).
4. Par neatbalstāmām izmaksām tiek noteiktas:
	1. izmaksas, kas radušās pirms līguma ar Pašvaldību noslēgšanas;

14.2. izejvielu, materiālu, detaļu, kurināmā, mazvērtīgo priekšmetu iegādes izmaksas;

 14.3. projekta pieteikuma sagatavošanas izmaksas;

 14.4. darba algas.

1. Konkursa vērtēšanas komisija nepiešķir finansējumu un noraida pretendenta konkursa pieteikumu, ja no Konkursa projekta pieteikuma izriet, ka iegādājamās vienības paredzēts izmantot personīgiem nolūkiem un vajadzībām.
2. Projekta īstenošana jāpabeidz līdz **2018.gada 21.decembrim.**

# V. Konkursa pieteikuma iesniegšana

1. Lai pieteiktos Konkursam, pretendentam Pašvaldībā jāiesniedz Konkursa pieteikums 5.punktā norādītajā termiņā.
2. Konkursa pieteikumam ir šādas sastāvdaļas:
	1. aizpildīta konkursa Pieteikuma veidlapa (1.pielikumā);
	2. biznesa plāns (2.pielikumā);
	3. naudas plūsmas aprēķins pasākuma realizācijas laikā (pielikumā pieejams excel formātā) (3.pielikumā);
	4. reģistrācijas apliecības kopija, ja iesniedzējs ir 11.2. vai 11.3. minētais pretendents;
	5. gada ienākumu deklarācijas kopija par pēdējo pārskata gadu, ja iesniedzējs ir 11.2. vai 11.3. minētais pretendents.
3. Konkursa pieteikuma veidlapa un tai pievienojamie dokumenti jāsagatavo valsts valodā un datordrukā, lietojot 12. izmēra Times New Roman burtu zīmes.
4. Projekta Pieteikums (pieteikuma veidlapa un visi pielikumi) ir jāiesniedz vienā cauršūtā oriģināleksemplārā.
5. Konkursa pieteikuma iesniegšana:
	1. konkursa pieteikums ievietojams aizlīmētā aploksnē ar norādi „Konkursam „Biznesa ideju konkurss komercdarbības uzsākšanai vai attīstībai Dagdas novadā”” un iesniedzams Dagdas novada pašvaldībā. Uz aploksnes jānorāda informācija par iesniedzēju un kontaktadrese.
	2. konkursa pieteikumu var iesniegt personīgi vai nosūtīt pa pastu Dagdas novada pašvaldībai, Alejas ielā 4, Dagdā, LV-5674, ar norādi – „Konkursam „Biznesa ideju konkurss komercdarbības uzsākšanai vai attīstībai Dagdas novadā”” (datums uz pasta nosūtīšanas zīmoga nedrīkst būt vēlāks par konkursa iesniegšanas termiņu - š.g.03.augustu).

# VI. Konkursa pieteikumu vērtēšana un rezultātu paziņošana

1. Pretendentu pieteikumus vērtē un lēmumu par uzvarētāju apstiprināšanu pieņem Konkursa komisija (turpmāk – Komisija), kuras sastāvu apstiprina ar Domes lēmumu. Komisija sastāv no pieciem dalībniekiem.
2. Konkursa vērtēšanas komisija, iepazinusies ar iesniegtajiem pieteikumiem, nosaka laiku, kad pretendents klātienē sniegs savas biznesa idejas un plāna prezentāciju un atbildes uz konkursa komisijas uzdotajiem jautājumiem.
3. Par konkursa uzvarētājiem pasludina konkursa pretendentus, kuru konkursa pieteikums pēc vērtēšanas kritērijiem saņēmis vislielāko šī nolikuma 30.punktā minēto punktu skaitu, bet ne mazāk kā pusi no noteiktā maksimālā punktu skaita, un tam pietiek šī nolikuma 12.punktā minētā pieejamā finansējuma.
4. Ja nav iespējams noteikt precīzu konkursa pieteikumu vietu kārtību arī pēc 25. punktā norādītās kārtības, tad par uzvarētāju lemj konkursa vērtēšanas komisija balsojot. Ja balsošanā radies vienāds konkursa vērtēšanas komisijas locekļu balsu sadalījums, izšķirošās balss tiesības ir konkursa vērtēšanas komisijas priekšsēdētājam.
5. Konkursa vērtēšanas komisija patur tiesības:
	1. pieprasīt no konkursa pretendentiem papildus informāciju;
	2. samazināt konkursa pieteikumā norādītās plānotās atbalstāmās izmaksu pozīcijas.
6. Konkursa vērtēšanas komisija lēmumu par konkursa rezultātiem pieņem ne vēlāk kā 20 darba dienu laikā pēc Konkursa pieteikumu iesniegšanas termiņa beigām.
7. Paziņojums par Konkursa vērtēšanas komisijas lēmumu ar konkursa rezultātiem ne vēlāk kā piecu darba dienu laika no rezultātu apstiprināšanas dienas tiek:
	1. publicēts interneta mājas lapā [www.dagda.lv](http://www.dagda.lv) un informatīvajā izdevumā „Dagdas Novada Ziņas”;
	2. rakstiski nosūtīts visiem konkursa dalībniekiem uz konkursa pieteikumā norādīto kontaktadresi.

**VII. Vērtēšanas kritēriji**

1. Vērtēšana notiek pēc vērtēšanas kritērijiem, kur maksimālā punktu summa – 80, sadalās šādi:
	1. biznesa plāna idejas oriģinalitātes/ novitātes novērtējums – 10 punkti;
	2. biznesa plāna satura novērtējums –10 punkti;
	3. pašieguldījums un papildus piesaistītais finansējums projekta īstenošanā – 10 punkti;
	4. produkts/ pakalpojums (izaugsmes iespēja, cenu politika, tehnoloģiskie risinājumi, dzīvotspēja, novitāte) – 10 punkti;
	5. plānotais finanšu stāvoklis (ieņēmumu ticamība, izmaksu sabalansētība) – 10 punkti;
	6. biznesa plāna īstenošanas rezultātā radīto darbavietu skaits – 10 punkti;
	7. biznesa idejas un plāna prezentācija – 20 punkti.
2. Vienādu punktu skaita rezultātā priekšrocība ir pretendentiem, kuri:

30.1. piesaistījuši lielāku papildus finansējumu projekta īstenošanai;

# VIII. Konkursa pretendenta tiesības un pienākumi

1. Konkursa pretendents ir tiesīgs pirms konkursa pieteikumu iesniegšanas termiņa beigām atsaukt iesniegto konkursa pieteikumu.
2. Konkursa pretendents ir atbildīgs par konkursa pieteikumā sniegtās ietvertās informācijas patiesumu.
3. Līgums par finansējuma piešķiršanu tiek noslēgts viena mēneša laikā pēc Konkursa vērtēšanas komisijas lēmuma par konkursa rezultātiem pieņemšanas. Līdz minētā termiņa beigām Konkursa uzvarētājs:
	1. iesniedz informāciju par savu komersanta vai saimnieciskās darbības veicēja bankas norēķinu kontu, uz kuru tiks veikti maksājumi;
	2. pretendenti, kuri minēti 11.1.punktā, iesniedz reģistrācijas apliecības kopiju.
4. Konkursa pretendentam projekta īstenošana jāuzsāk viena mēneša laikā pēc Līguma par finansējuma piešķiršanu parakstīšanas.
5. Konkursa pretendentam ir pienākums ievērot šo konkursa nolikumu un sasniegt savā biznesa plānā norādītos rezultātus.
6. Konkursa pretendentam ir pienākums saskaņā ar Konkursa vērtēšanas komisijas lēmumu triju gadu periodā:
	1. sasniegt vidējo gada apgrozījumu 50% apmērā no piešķirtā finansējuma summas, ja iesniedzējs ir 11.1. punktā minētais pretendents;
	2. sasniegt 30% gada apgrozījuma pieaugumu attiecībā pret pieteikumā iesniegto gada ienākumu deklarāciju, ja iesniedzējs ir 11.2. un 11.3. punktā minētais pretendents.
7. Nepieciešamo projekta pieteikuma izmaiņu gadījumā konkursa pretendentam ir pienākums informēt Pašvaldību rakstiskā veidā.

# IX. Finanšu piešķiršanas kārtība

1. Konkursa uzvarētājam piešķirtā finansējuma atbalsta lielums tiek noteikts, pamatojoties uz Konkursa pieteikumā iekļauto informāciju un Konkursa vērtēšanas komisijas lēmumu par konkursa rezultātiem.
2. Piešķirtā finansējuma izmaksa notiek 10 (desmit) darba dienu laikā no maksājuma pieprasījuma dokumenta saņemšanas dienas.
3. Konkursa rīkotājs patur tiesības neizmaksāt piešķirto finansējumu, ja konkursa uzvarētājs noteiktajā termiņā:
	1. nav iesniedzis dokumentus, kuri atrunāti 34.punktā;
	2. nav viena mēneša laikā noslēdzis līgumu ar Pašvaldību.
4. Konkursa rīkotājs patur tiesības samazināt izmaksājamo finansējuma summu, ja:
	1. finansējuma saņēmēja iesniegtajos izdevumus apliecinošajos dokumentos iekļautās summas nepamatoti pārsniedz tirgus cenas;
	2. finansējuma saņēmējs ir izlietojis mazāku finanšu līdzekļu apjomu par to, kāds norādīts līgumā ar Pašvaldību.
5. Konkursa rīkotājs patur tiesības likt atmaksāt izmaksāto finansējuma summu, ja finansējuma saņēmējs:
	1. nav iesniedzis izdevumus apliecinošos dokumentus atbilstoši līgumam;
	2. tam piešķirto finansējumu bez iepriekšējas saskaņošanas izlietojis citu mērķu sasniegšanai nekā norādīts līgumā ar Pašvaldību un maksājuma pieprasījumā;
	3. piešķirto finansējumu izlietojis personīgā labuma gūšanai, nevis komercdarbības uzsākšanai/ attīstībai.
	4. nav uzsācis finansējuma apgūšanu 3 mēnešu laikā no līguma parakstīšanas.
	5. nav sasniedzis 37.punktā noteikto apgrozījuma apjomu.

# X. Kontroles mehānisms

1. Konkursa rīkotājam ir tiesības Projekta īstenošanas laikā un 3 (trīs) nākošo pārskata gadu laikā pēc projekta īstenošanas pabeigšanas veikt pārbaudes finansējuma saņēmēja darbības vietā, lai pārliecinātos par:
	1. iegādāto materiālo vērtību atrašanos komercdarbības veikšanas vietā;
	2. komercdarbības norisi un visa biznesa plāna izpildi.
2. Pēc projekta īstenošanas Konkursa uzvarētājam jāiesniedz Dagdas novada pašvaldības Attīstības un plānošanas nodaļā atskaite par naudas līdzekļu izlietojumu, iesniedzot arī attaisnojuma dokumentu kopijas, kas apliecina piešķirto līdzekļu izlietojumu atbilstoši līgumam (4.pielikumā).
3. Lai nodrošinātu Konkursa uzvarētāja sekmīgu komercdarbību pēc projekta īstenošanas, Konkursa uzvarētājam ir pienākums iesniegt Dagdas novada pašvaldības Attīstības un plānošanas nodaļā atskaites par sasniegto apgrozījumu un citiem plānotajiem projekta indikatoriem 3 (trīs) nākošos pārskata gadus no projekta īstenošanas pabeigšanas.

# XI. Noslēguma jautājumi

1. Konkursa uzvarētājs vai Persona, kura konkursa uzvarētāja vārdā paraksta līgumu ar Pašvaldību, ir personīgi materiāli atbildīga par finansējuma izlietojumu saskaņā ar pieteikumā plānoto izmaksu tāmi.
2. Ja projekta īstenošanas gaitā Konkursa uzvarētājam rodas nepieciešamība veikt darbības, kas nebija paredzētas projektā, vai rodas apstākļi, kas projekta īstenošanu atbilstoši noslēgtajam līgumam ar Pašvaldību padara neiespējamu, konkursa uzvarētājam ir nekavējoties par to rakstiski jāziņo Pašvaldībai.

Domes priekšsēdētājs A.Trūlis

**1. Pielikums**

Projektu konkursa

„Biznesa ideju konkurss

komercdarbības uzsākšanai vai attīstībai Dagdas novadā”

nolikumam

**Biznesa ideju konkurss komercdarbības uzsākšanai vai attīstībai**

**Dagdas novadā**

**PIETEIKUMA VEIDLAPA**

|  |  |
| --- | --- |
| **Biznesa idejas formulējums, nosaukums** |  |

|  |
| --- |
| Informācija par iesniedzēju  |
| Vārds, uzvārds |  |
| Personas kods |  |
| Deklarētā dzīvesvieta  |  |
| Tālrunis |  |
| E-pasts |  |

|  |
| --- |
| **Informācija par esošo vai plānoto komersantu – komersanta veids** |
| Sabiedrība ar ierobežotu atbildību |  |
| Individuālais komersants |  |
| Cits ( norādīt) |  |

**Pieteikuma veidlapai pievienots Biznesa plāns (2.pielikums) un naudas plūsmas aprēķins pasākuma realizācijas laikā (3.Pielikums)**

**Piekrītu savu personas datu apstrādei un to izmantošanai publicitātei saistībā ar konkursa norisi un rezultātu paziņošanu.**

|  |
| --- |
|  Vārds, uzvārds Datums Paraksts |

**2. Pielikums**

Projektu konkursa

„Biznesa ideju konkurss

komercdarbības uzsākšanai vai attīstībai Dagdas novadā”

nolikumam

**1**.**Biznesa plāns**

|  |
| --- |
| **1. Nosaukums, darbības nozare** |
|  |

|  |
| --- |
| **2. Projekta mērķis(-i)** |
|  |

|  |
| --- |
| 3. Esošās situācijas apraksts |
| (Kāpēc esošā tirgus situācija prasa jaunus risinājumus un kā tiks uzlabota esošā tirgus situācija) |
|  |

|  |
| --- |
| 4. Produktu/ pakalpojumu apraksts |
| (Kāds produkts/pakalpojums projekta ietvaros tiks izveidots, produkta unikalitāte. Piedāvātās iespējas, cena, cenu veidošanas princips, izejmateriālu un ražošanas izmaksas, uzcenojums. Jānorāda produkta/pakalpojuma pašizmaksas un cena gala pircējam).  |
|  |

|  |
| --- |
| 5. Īstenošanas vieta |
| (Aprakstīt vietu, kur tiks veikta saimnieciskā darbība, kā tiks uzturēti projekta rezultāti 3 gadus) |
|  |

|  |
| --- |
| 6.Piegādātāju apraksts |
| (Aprakstīt nepieciešamo preču/pakalpojumu piegādātājus, cenu aptaujas rezultāti, pieredze) |
|  |

|  |
| --- |
| 7. Noieta tirgus analīze |
| (Esošā tirgus izpēte, apraksts, potenciālie klienti, konkurenti, salīdzinājums ar tiem - cenas un kvalitātes atšķirības, izaugsmes iespējas) |
|  |

|  |
| --- |
| 8. Pārdošanas veicināšanas plāns |
| (Plānotā produkta/pakalpojuma virzība, mārketinga aktivitātes) |
|  |

|  |
| --- |
| 9. Darbinieki |
| (Plānoto darbinieku skaits, to funkcijas, nepieciešamās kompetences, tā izmaiņas tuvāko trīs gadu laikā)  |
|  |

|  |
| --- |
| 10. Esošas iestrādnes veiksmīgai projekta īstenošanai un attīstībai |
| *(Noslēgti īres līgumi, iegūti sertifikāti)* |

|  |
| --- |
| 11. Iespējamie riski un to novēršanas veidi  |
| **Riska veids** | **Pasākumi riska novēršanai un /vai mazināšanai** |
| **Finanšu riski** *(identificēt kādi)* |  |
| **Vadības un personāla riski** *(identificēt kādi)* |  |
| **Īstenošanas riski** *(identificēt kādi)* |  |
| **Juridiskie riski** *(identificēt kādi)* |  |
| **Informācijas riski***(identificēt kādi)* |  |

**2. Komercdarbības projekta finansiālās daļas apraksts**

|  |  |
| --- | --- |
| **1. Plānotās izmaksas** (**jāapraksta tikai atbalstāmo izmaksu sadaļu)** | **Izmaksas (EUR)** |
| **Nr. p. k.** | **Izmaksu pozīcija**(produkta/pakalpojuma nosaukums) | **Apraksts** | **Īstenošanas laika posms** | **Pašvaldības finansējums** | **Cits finansējums** | **Kopā** |
| (modelis, tehniskie raksturlielumi, piegādātāja izvēles pamatojums, salīdzinājums ar citiem piegādātājiem u.tml.) | **No**Mēnesis/gads | **Līdz**Mēnesis/gads |  |  |  |
| 1. |  |  |  |  |  |  |  |
|  |  |  |  |
| 2. |  |  |  |  |  |  |  |
|  |  |  |  |
| 3. |  |  |  |  |  |  |  |
|  |  |  |  |
| (...) |  |  |  |  |  |  |  |
|  |  |  |  |

|  |
| --- |
| 2. Plānoto izmaksu tāme |
| Projekta izmaksu pozīcijas | Izmaksas ar PVN (EUR) |
| ATBALSTĀMĀS IZMAKSAS\* |  |
| 1. |  |
| 2. |  |
| 3. |  |
| (...) |  |
| I Kopējās projekta atbalstāmās izmaksas |  |
| NEATBALSTĀMĀS IZMAKSAS\* |  |
| **1.** |  |
| **2.** |  |
| **3.** |  |
| **(...)** |  |
| II Kopējās projekta neatbalstāmās izmaksas |  |
| III Kopējās projekta izmaksas (I+II) |  |

**\*** par visām uzrādītājām izmaksām ir jāiesniedz maksājumu apliecinošie dokumenti.

|  |
| --- |
| 3. Finansēšanas plāns (Kopējā projekta īstenošanai nepieciešamā summa un finanšu līdzekļu avoti) |
| Finanšu avots | Kopsumma (EUR) | Procentdaļa (%) |
| Privātie līdzekļi |  |  |
| Pašvaldības finansējums  |  |  |
| Kredīts bankā |  |  |
| Cits |  |  |
| KOPĀ |  | 100% |

**3. Pielikums**

Projektu konkursa

“Biznesa ideju konkurss

komercdarbības uzsākšanai vai attīstībai Dagdas novadā”

nolikumam

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **2018.gads** | Kopā, EUR | Janvāris | Februāris | Marts | Aprīlis | Maijs | Jūnijs | Jūlijs | Augusts | Septembris | Oktobris | Novembris | Decembris |
| *Atlikums mēneša sākumā* |  |  |  |  |  |  |  |  |  |  |  |  |  |
| ***Naudas līdzekļu ienākumi:*** | x | x | x | x | x | x | x | x | x | x | x | x | x |
| *Ienākumi no komercdarbības darbības:* | x | x | x | x | x | x | x | x | x | x | x | x | x |
| Realizācija |  |  |  |  |  |  |  |  |  |  |  |  |   |
| Pakalpojumi |  |  |  |  |  |  |  |  |  |  |  |  |   |
| Debitoru parādi |  |  |  |  |  |  |  |  |  |  |  |  |   |
| Pašvaldības finansējums |  |  |  |  |  |  |  |  |  |  |  |  |   |
| Privātie naudas līdzekļi |  |  |  |  |  |   |   |   |   |   |   |   |   |
| Kredīti |   |   |   |   |   |   |   |   |   |   |   |   |   |
| *Citi naudas līdzekļu ienākumi* |  |  |  |  |  |  |  |  |  |  |  |  |  |
| ***Kopējie naudas līdzekļu ienākumi***  |  |  |  |  |  |  |  |  |  |  |  |  |  |
| ***Naudas līdzekļu izdevumi:*** |  | x | x | x | x | x | x | x | x | x | x | x | x |
| **Mainīgie izdevumi:** |  |   |   |   |   |   |   |   |   |   |   |   |   |
| Izejmateriāli  |  |  |  |  |  |  |  |  |  |  |  |  |   |
| Transporta izmaksas (degviela u.c.) |  |  |  |  |  |  |  |  |  |  |  |  |  |
| Ražošanā strādājošo darba alga un sociālās apdrošināšanas maksājumi |  |  |  |  |  |  |  |  |  |  |  |  |   |
| Elektroenerģija un kurināmais |  |  |  |  |  |  |  |  |  |  |  |  |  |
| Ieguldījumi pamatlīdzekļos |  |   |   |   |  |  |   |   |   |   |   |   |   |
| Kredītprocenti |  |   |   |   |  |  |   |   |   |   |   |   |   |
| Īstermiņa kredīta atmaksa |  |   |   |   |  |  |   |   |   |   |   |   |   |
| Realizācijas izmaksas |  |  |  |  |  |  |  |  |  |  |  |  |  |
| **Fiksētie izdevumi:** |  |   |   |   |  |  |   |   |   |   |   |   |   |
| Telpu noma/īre |  |  |  |  |  |  |  |  |  |  |  |  |  |
| Telekomunikācijas pakalpojumi |  |  |  |  |  |  |  |  |  |  |  |  |  |
| Pastāvīgo darbinieku darba alga un sociālās apdrošināšanas maksājumi |  |  |  |  |  |  |  |  |  |  |  |  |  |
| **Nodokļu izdevumi:** |  |  |  |  |  |  |  |  |  |  |  |  |  |
| Nekustamā īpašuma nodoklis |  |   |   |   |   |   |   |   |   |   |   |   |   |
| *Kopējie naudas līdzekļu izdevumi*  |  |  |  |  |  |  |  |  |  |  |  |  |  |
| **Naudas līdzekļu atlikums**  |  |  |  |  |  |  |  |  |  |  |  |  |  |

**Naudas plūsmas aprēķins pasākuma realizācijas laikā (3 gadiem, 1.gadā detalizēti pa mēnešiem, 2.un 3. gadā pa ceturkšņiem)**

**4. Pielikums**

Projektu konkursa

„Biznesa ideju konkurss

komercdarbības uzsākšanai vai attīstībai Dagdas novadā”

nolikumam

**Atskaite par naudas līdzekļu izlietojumu**

Projekta konkursā „Biznesa ideju konkurss komercdarbības uzsākšanai vai attīstībai Dagdas novadā”

Uzņēmuma nosaukums vai personas vārds, uzvārds: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Uzņēmuma reģistrācijas numurs: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Uzņēmuma juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Uzņēmuma faktiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |  |  |
| --- | --- | --- | --- | --- | --- | --- |
| Projekta izmaksu pozīcijas nosaukums saskaņā ar apstiprināto projekta pieteikumu/pakalpojuma nosaukums | Izmaksas saskaņā ar apstiprināto projekta pieteikumu | Faktiskās izmaksas | Attaisnojuma dokumenta\* | Saimnieciskais darījums | Summa EUR (ar PVN) | Attaisnojoša dokumenta Nr. pielikumā |
| datums | nosaukums un numurs |
|  |  |  |  |  |  |  |  |
|  |  |  |  |  |  |  |  |
| **Kopā:** |  |  |  |  |  |  |  |

\*Uzrādīt tikai tos dokumentus, kuri apliecina piešķirto līdzekļu izlietojumu atbilstoši plānotajiem mērķiem. Attaisnojuma dokumentiem jābūt noformētiem atbilstoši grāmatvedību reglamentējošiem dokumentiem.

**Klāt pievienoti attaisnojuma dokumenti (čeku) kopijas uz\_\_\_\_\_ lapām**.

Datums: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Paraksts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_